Nov 27,2017
ఈపీఎఫ్‌వో డిపాజిట్‌ల వడ్డీరేటుపై కోత!
న్యూఢిల్లీ: ఉద్యోగుల భవిష్యనిధి సంస్థ(ఈపీఎఫ్‌వో) ప్రసుత్త ఆర్థిక సంవత్సరంలో చందాదారుల డిపాజిట్‌లపై అందిస్తున్న వడ్డీ రేట్లలో కోత విధించనుంది. 2016-17 ఆర్థిక సంవత్స రానికి ఈపీఎఫ్‌వో వడ్డీ రేటును 8.65శాతంగా ఉంది. ఇందులో భాగంగా ఈపీఎఫ్‌వోలోని దాదాపు 4.5కోట్ల మంది సభ్యులపై ఈ ప్రభావం పడనుంది. అయితే చందాదారుల ఖాతాల్లో 'ఎక్సేó్ఛంజి ట్రేడెడ్‌ ఫండ్‌'(ఈటీఎఫ్‌)లను జమ చేయాలని ఇటీవల నిర్ణయించిన సంగతి తెలిసిందే. వచ్చే మార్చి చివరి నాటికి చందాదారులందరూ తమ ఖాతాలకు ఎన్ని ఈటీఎఫ్‌ యూనిట్లు వచ్చాయో చూసుకునే వీలును కూడా కల్పించనున్నట్టు సమాచారం. ఈ నేపథ్యంలో ప్రస్తుతం ఇస్తున్న వడ్డీరేటుకు కోత పెట్టనుంది. '2017-18 ఆర్థిక సంవత్సరానికి సంబంధించి ఉద్యోగ భవిష్యనిధి చందాదారుల డిపాజిట్‌లపై ప్రస్తుతం ఇస్తున్న వడ్డీరేటు కన్నా తక్కువ ఇచ్చే అవకాశం ఉంది. మరోవైపు బాండ్‌లపై తక్కువ ఆదాయం వస్తున్న దష్ట్యా ఆ మొత్తాన్ని ఈటీఎఫ్‌లను చందాదారుల ఖాతాల్లో జమచేయనుందని సీనియర్‌ అధికారి ఒకరు తెలిపారు.
మీ స్నేహితులకు రికమెండ్ చెయ్యండి